Legal Document

Category: 966

Text:
5. ΒΑΣΙΛΙΚΟΝ ΔΙΑΤΑΓΜΑ της 19/31 Δεκ. 1955 (ΦΕΚ Α΄ 351) Περί τροποποιήσεως του από 21-2-40 Δ/τος περί του κατά θάλασσαν και κατά ξηράν υγειονομικού κανονισμού. Έχοντες υπ’ όψιν το άρθρ. 34 του Α.Ν. 340/36 «περί της κατά θάλασσαν, κατά ξηράν και δια του αέρος επικοινωνίας κλπ.» ως και την υπ’ αριθ. 100/1955 γνωμοδότησιν του Συμβουλίου της Επικρατείας, προτάσει των Ημετέρων επί της Κοινωνικής Προνοίας και Εμπορικής Ναυτιλίας Υπουργών, απεφασίσαμεν και διατάσσομεν: Άρθρ.1.-1.Τα άρθρ. 16, 17, 18, 19, 20, 21 22 και 23 του Δ/τος από 21-2-40 «περί του κατά θάλασσαν και ξηράν υγειονομικού κανονισμού», καταργούνται. 2.Προ της αφίξεως εις τον πρώτον Ελληνικόν λιμένα προσεγγίσεως, ο πλοίαρχος πληροφορείται επί της καταστάσεως της υγείας όλων των προσώπων, των ευρισκομένων επ’ αυτού και κατά την άφιξιν συμπληρώνει και παραδίδει εις την υγειονομικήν αρχήν του λιμένος τούτου ναυτιλιακήν δήλωσιν υγείας, ήτις είναι προσυπογεγραμμένη υπό του ιατρού του πλοίου, εάν υφίσταται τοιούτος. 3.Η ναυτιλιακή δήλωσις υγείας δέον να είναι σύμφωνος προς το υπόδειγμα 5 του Διεθνούς υγειονομικού κανονισμού της 25 Μαΐου 1951. Άρθρ.2.-Το εδάφιον 2 της παραγρ. 1 του άρθρ. 39 του ιδίου Δ/τος τροποποιείται, αντικαθιστωμένων των λέξεων «μέχρι της 10 βραδυνής» δια των λέξεων «κατά την διάρκειαν της νυκτός». Εις τον Ημέτερον επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος. Σελ. 311 Υγειονομικός Κανονισμός στη θάλασσα και στη ξηρά 34.Γ.β.4-5 34.Γ.β.5 Υγειονομικός Κανονισμός στη θάλασσα και στη ξηρά